[bookmark: _Hlk154566662]Z A P I S N I K
 45. sjednice Vijeća Mjesnog odbora „Kralj Petar Svačić“ održane u ponedjeljak, 23. studenoga 2024.
u 17,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Taiba Redžepagić i Tamara Palijan
Predsjednica Vijeća Mjesnog odbora utvrđuje da su nazočne sve članice Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 44. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 44. sjednice Vijeća.
Predsjednica Vijeća Mjesnog odbora predlaže sljedeći 

[bookmark: _Hlk187316879]DNEVNI  RED
1. Plan potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačićˮ u 2025. godini, donošenje
1. Pitanja i prijedlozi

[bookmark: _Hlk187316901]Predsjednica Vijeća predlaže dopunu dnevnog reda s točkom Vršnjačko nasilje u OŠ Ivana Gundulića, donošenje zaključka. 
Vijeće jednoglasno usvaja sljedeći
DNEVNI  RED
1. [bookmark: _Hlk187316932]Plan potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačićˮ u 2025. godini, donošenje
2. [bookmark: _Hlk187317093]Vršnjačko nasilje u OŠ Ivana Gundulića, donošenje zaključka
3. Pitanja i prijedlozi


Ad 1. Plan potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačićˮ u 2025. godini, donošenje

Vijeće, nakon rasprave, jednoglasno donosi 

	PLAN

 potreba za aktivnostima, programima i projektima unapređenja kvalitete života građana

Mjesnog odbora Kralj Petar Svačić u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru "Kralj Petar Svačić", u ukupnom iznosu od 3.000,00 eura, raspoređuju se za sljedeće aktivnosti: 

	
	

	1. DRUŠTVENI ŽIVOT I KULTURA 

	Naziv aktivnosti
	Nabava bijele tehnike i audio video opreme za potrebe Mjesnog odbora

	Opis aktivnosti
	Nabava bijele tehnike i slične opreme za potrebe Mjesnog odbora

	Cilj(evi) aktivnosti
	Nabava opreme za efikasnije funkcioniranje Mjesnog odbora

	Datum održavanja
	 Ožujak

	Procijenjena vrijednost
	600,00 EUR

	
	

	Naziv aktivnosti
	Filmska radionica

	Opis aktivnosti
	Filmske radionice za djecu i odrasle

	Cilj(evi) aktivnosti
	 

	Datum održavanja
	 Veljača,  Ožujak,  Travanj

	Procijenjena vrijednost
	900,00 EUR

	
	

	2. ODGOJ I OBRAZOVANJE

	Naziv aktivnosti
	Razvoj komunikacijskih vještina

	Opis aktivnosti
	Radionice razvoja komunikacijskih vještina

	Cilj(evi) aktivnosti
	 

	Datum održavanja
	 Veljača,  Ožujak,  Travanj

	Procijenjena vrijednost
	600,00 EUR

	
	

	3. ZDRAVLJE I PREVENCIJA BOLESTI

	Naziv aktivnosti
	Joga, meditacija i vježbe svjesnosti za djecu i odrasle

	Opis aktivnosti
	Radionice za djecu i odrasle

	Cilj(evi) aktivnosti
	 

	Datum održavanja
	 Veljača,  Ožujak,  Travanj

	Procijenjena vrijednost
	900,00 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.





Ad 2. Vršnjačko nasilje u OŠ Ivana Gundulića, donošenje zaključka
Vijeće Mjesnog odbora „Kralj Petar Svačić“ proteklih je dana primilo niz pritužbi roditelja djece koje pohađaju našu matičnu školu, OŠ Ivana Gundulića, a zbog opetovanog nasilja među vršnjacima. 
Posljednji izgredi dogodili su se 19. i 20. prosinca 2024.  Riječ je dva odvojena incidenta: u prvom je sedmaš napao i teže ozlijedio (odlazak u bolnicu) četvrtaša i šestaša na školskom dvorištu, a u drugom je šestaš napao dvije djevojčice od kojih je jedna također teže ozlijeđena (odlazak u bolnicu). 
U oba slučaja ravnatelj niti stručni tim nisu reagirali shodno Protokolu o postupanju u slučaju nasilja među djecom i mladima, odnosno ni u jednom slučaju nije bila pozvana niti policija niti hitna pomoć, a roditelji ostale djece (od kojih su neka i traumatizirana svjedočenjem nasilju) preplašeni su, zabrinuti i nemaju nikakvih informacija od škole, osim onih koje saznaju od očevidaca. Škola se niti na jedan način nije obratila školskoj zajednici, već je na inicijativu Vijeća roditelja sazvan izvanredni sastanak s Vijećem roditelja čiji ishod u ovom trenutku nije poznat. 
Ovo nije prvi put da se u našoj školi gleda kroz prste nasilju stoga Vijeće jednoglasno donosi sljedeći

ZAKLJUČAK
o vršnjačkom nasilju u OŠ Ivana Gundulića

1. Vijeće Mjesnog odbora „Kralj Petar Svačić“ traži od nadležnog Gradskog ureda za obrazovanje, sport i mlade da izvrši uvid u stanje na terenu, dakle u samoj OŠ Ivana Gundulića, te uzevši u obzir sve nalaze intervenira na sve načine koje smatra shodnima i koji su unutar njegovih ovlasti, a kojima će se dokinuti ovakva praksa nečinjenja od strane škole i prevenirati buduće nasilje.
2. Vijeće Mjesnog odbora „Kralj Petar Svačić“ traži od nadležnog Gradskog ureda za obrazovanje, sport i mlade da osigura jačanje stručnog tima koji u ovom trenutku čine jedan psiholog i jedan pedagog što smatramo neodgovarajućim za školu u kojoj radi 16 asistenata u nastavi, a nekolicina djece je i nedijagnosticirana. 
3. Vijeće Mjesnog odbora „Kralj Petar Svačić“ traži od nadležnog Gradskog ureda za obrazovanje, sport i mlade da osigura ispravan i neometan videonadzor školskog dvorišta gdje se gotovo svakodnevno odvijaju vršnjački sukobi i nasilje te prema potrebi za to osposobljenu osobu koja će nadgledati sigurnost. Smatramo da u ionako osobljem potkapacitirana ustanova ne bi smjela na toj zadaći imati neprikladno obučeno tehničko osoblje ili bilo kojeg drugog zaposlenika škole. 
4. Ovaj se zaključak dostavlja Vijeću Gradske četvrti Donji grad na znanje.

Ad 3. Pitanja i prijedlozi 
Pitanja i prijedloga nije bilo.


Sjednica je završila u 18.00 sati.
Zapisnik vodi Ana-Marija Huzjan.

KLASA: 024-08/24-003/2593
URBROJ: 251-13-11-1/003-24-2
Zagreb, 23. prosinca 2024.





Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan, v.r.

